LPNทุ่ม779ล.ซื้อที่ดินทำคอนโดย่านพระราม3
แอล.พี.เอ็นทุ่มงบ779 ล้านซื้อที่ดินย่านพระราม 3 สร้างคอนโดใหม่
7 ก.ย. 2553

แอล.พี.เอ็นทุ่มงบ779 ล้านซื้อที่ดินย่านพระราม 3 สร้างคอนโดใหม่
นายโอภาส ศรีพยัคฆ์   กรรมการผู้จัดการ บริษัท แอล.พี.เอ็น.ดีเวลลอปเมนท์(LPN)เปิดเผยว่า บริษัทได้ซื้อที่ เพื่อพัฒนา โครงการ ลุมพินี พาร์ค ริเวอร์ไซด์ พระราม 3 ซึ่งที่ดินที่ซื้อมีขนาด 5,742.2 ตารางวา  ตำบลบางโพงพาง อำเภอยานนาวาโดยใช้เงินในการซื้อทั้งสิ้น 779 ล้านบาท  โดยบริษัทจะใช้เงินสดในการซื้อทั้งจำนวน และเงินที่นำมาซื้อมาจาก ผลกำไรจากการดำเนินงาน และจากสถาบันการเงิน
สำหรับโครงการดังกล่าวจะเป็น  อาคารชุดพักอาศัยหลัก สูง 36 ชั้น จำนวน 4 อาคาร จำนวนยูนิต ประมาณ 2,400 ยูนิต คาดว่า  รายได้ของโครงการ ประมาณ 5,500 ล้านบาท โดยระยะเวลาโครงการ ประมาณ 17 เดือน (ตุลาคม 2553 – มีนาคม 2555)